দামেস্ক, ০৬ জানুয়ারি- আন্তর্জাতিক জঙ্গি সংগঠন আইএস সম্পর্কে রিপোর্ট করায় সিরিয়ায় খুন হলেন এক নারী সাংবাদিক। মৃত সাংবাদিকের নাম রাকিয়া হাসান। নিসান ইব্রাহিম নামে পরিচিত ছিলেন তিনি। আইএসের আইন কানুন নিয়ে লেখালেখি করতেন তিনি। আইএস শাসন নিয়ে নিজের ফেসবুকে পেজে তিনি লিখতেন। সিরিয়ার রাকাতে বিমান হামলা হলে সেকথাও লিখতেন তিনি। সিরিয়ার নিউজ এজেন্সির তরফ থেকে এই খবর নিশ্চিত করা হয়েছে।